[{"text_idx": "#000000", "text": "TEJO ekamikas kun la Civito"}, {"text_idx": "#000001", "text": "La estraro de TEJO, la sendependig\u0302anta junulara sekcio de UEA, decidis oficiale au\u0306spicii arang\u0302on de la Esperanta Civito. \"UEA restas nia plej grava esperanta partnera organizo\", klarigas la prezidanto de TEJO."}, {"text_idx": "#000002", "text": "La grupo nomata Esperanta Civito \u2013 direktata de Giorgio Silfer (Valerio Ari) \u2013 lau\u0306 multaj ekde sia fondig\u0302o en 1998 sur diversaj frontoj kontrau\u0306laboras la organizitan Esperanto-movadon, strebante alproprigi g\u0302iajn instituciojn au\u0306 pau\u0306sante ilin."}, {"text_idx": "#000004", "text": "La agado de la Civito ofte impresas direktita kontrau\u0306 la c\u0302efa organizaj\u0302o de Esperantujo, Universala Esperanto-Asocio. Eble pro g\u0302iaj metodoj, perceptataj kiel manipulaj, funkciuloj de UEA c\u0302iam pli evitis ajnan kontakton kun la grupeto."}, {"text_idx": "#000005", "text": "Nur dek tagojn post la g\u0302enerala voc\u0302donado kiu ebligas la juran sendependig\u0302on de la junulara sekcio de UEA, la Esperanta Civito tamen povis diskonigi gravan simbolan venkon: la estraro de la sendependig\u0302anta TEJO decidis oficiale au\u0306spicii kunvenon, kiun arang\u0302as la Esperanta Civito en sia multjara sidejo en La Chaux-de-Fonds (C\u0302au\u0306defono) en Svisio."}, {"text_idx": "#000007", "text": "Nun la estraro de TEJO decidis doni siajn au\u0306spiciojn al \"Arta Renkonto Transnacia en Esperanto\", kiu lau\u0306 informo de la Civito sekve ekhavos la aldonan epiteton \"Junulara\", kaj nomig\u0302os JARTE. La arang\u0302o okazos dum la tria semajno de julio 2017 en Kultura Centro Esperantista \u2013 la sidejo de la Esperanta Civito."}, {"text_idx": "#000008", "text": "Lau\u0306 Istva\u0301n Ertl, kiu dum unu vespero c\u0302eestis la unuan ARTE en 2016, ne temas pri aparte signifa arang\u0302o:"}, {"text_idx": "#000011", "text": "\u2013 La au\u0306spicioj signifas ke TEJO oficiale bondeziras sukcesan ARTE-n kaj ni g\u0302ojas je la propono je senpaga partopreno por la individuaj membroj de TEJO."}, {"text_idx": "#000012", "text": "C\u0302u TEJO antau\u0306vidas ajnan financan kunlaboron kun la organizantoj? C\u0302u oni ekzemple povas uzi au\u0306 ricevi iujn subvenciojn lige kun la arang\u0302o?"}, {"text_idx": "#000014", "text": "Kio estas tiu arang\u0302o, kiun TEJO-anoj nun senpage rajtos partopreni? Kiu proponis ke TEJO au\u0306spiciu g\u0302in, kaj kiu decidis tion fari?"}, {"text_idx": "#000015", "text": "\u2013 Lau\u0306 niaj informoj temos pri kultura evento kun programo c\u0302efe orientita al beletro kaj teatro. Lau\u0306 la pasintjara raporto c\u0302efe la teatra programo estis sufic\u0302e abunda, kio ne estas ofta en Esperantujo. La propono g\u0302in au\u0306spicii venis de Giorgio Silfer dum nia estrarkunsido kaj la Estraro de TEJO aprobis g\u0302in. Ni ne vidis bonan kialon nei peton doni au\u0306spicion al kultura evento kaj senpagan partopreneblon de niaj membroj en g\u0302i."}, {"text_idx": "#000016", "text": "C\u0302u lige kun sia sendependeco TEJO nun proksimig\u0302as al la Civito?"}, {"text_idx": "#000017", "text": "\u2013 Ne temas pri \"proksimig\u0302o al la Civito\", ni simple estas malfermaj al pozitivsintenaj proponoj al TEJO. Mi invitas organizantojn de aliaj interesaj eventoj proponi senpagan partoprenkotizon por TEJO-anoj. Substrekindas ke UEA restas nia plej grava esperanta partnera organizo, klarigas Michael Boris Mandirola."}, {"text_idx": "#000018", "text": "G\u0302is nun TEJO lau\u0306 la statuto de UEA estis \"integra parto\" de la asocio. En letero sendita al la komitato de UEA antau\u0306 la j\u0302usa g\u0302enerala voc\u0302donado, la prezidanto de UEA, Mark Fettes, asertis ke la proponataj s\u0302ang\u0302oj \"ne esence tus\u0302as la rilatojn inter UEA kaj TEJO, nia junulara sekcio\"."}, {"text_idx": "#000019", "text": "La jura sendependig\u0302o de TEJO formale efektivig\u0302os nur, kiam la novaj statutoj de TEJO kaj UEA estos konfirmitaj per notaria akto kaj registritaj c\u0302e la Komerca C\u0302ambro. Por tio interalie necesus unue, ke la komitato de UEA aprobu la protokolon de la kunsidoj en Nitro, kiu g\u0302is nun ne pretas. Tamen jam nun la sendependig\u0302anta TEJO s\u0302ajnas ekstiri en direkto, kiu klare diverg\u0302as de la multjara kurso de g\u0302ia gepatra organizaj\u0302o, UEA."}, {"text_idx": "#000028", "text": "ke du esperanto-organizaj\u0302oj kunlaboras, kunau\u0306spicias, ekamikas, estas ekstreme g\u0302ojiga novaj\u0302o. Mi felic\u0302as, ke la nova generacio komencas forlasi la malnovajn mokojn, insultojn, negativaj\u0302ojn kiuj karakterizis la antau\u0306ajn dudek kvin jarojn. Mokoj kaj insultoj kulturon ne produktas. Vivu Tejo, vivu UEA, vivu la Civito, kaj same KCE, Arkones, Jarto, Esperanta PEN, AMO-seminaroj, ILEI, Rondo Kato ktp. Multon nekonantoj de la historio atribuas al Silfer: li estis konsulo de la Civito ne pli longe ol Tonkin prezidanto de UEA, kaj eg-eg-ege malpli longe ol Corsetti estas sekretario de la Akademio..."}, {"text_idx": "#000029", "text": "Min s\u0302okas, ke estas homoj, kiuj esprimas malkontenton kun la sag\u0302aj vortoj de Carlo Minnaja.\nLau\u0306 mi Esperantujo neniel progresas per tio, ke iuj organizoj kaj ties funkciuloj konfliktas kun aliaj, sed per tio, ke oni disvastigas Esperanton, kultivas g\u0302in ktp."}, {"text_idx": "#000042", "text": "Mi persone konas Silfer kaj ankau aliajn esperantistojn gvidantojn de internaciaj esperanto-organizajhoj. Mi konfesu al chiuj, ke Giorgio SILFER estas tre bona konanto de nia movado. Kion li faras por nia movado kulkutakampe, multaj aliaj gvidantoj de internaciaj esperanto-organizajhoj ne sukcesas fari bona.\nMi chiam aprezas lian laboron por Espepranto. Tial mi chiam rilatas kun kaj plurilatos kun li. Mi havas mentorojn en nia movado. Silfer estas unu el ili.\nSukceson mi deziras al chiuj liaj bonaj agoj."}, {"text_idx": "#000044", "text": "Kaj jen plue el 2007:"}, {"text_idx": "#000045", "text": "Denove la mos\u0302tuloj de UEA evidentigas, ke la vera kialo, ke ili distancigis Gbeglo Koffi ne povas esti lia rifuzo distancigi sin de La Civito. Tio estas nur preteksto. Se g\u0302i ne estus nura preteksto ili nun distancigus TEJOn, au\u0306 la gvidantojn de TEJO, pro ilia enplektig\u0302o kun La Civito."}, {"text_idx": "#000050", "text": "mi opinias ke c\u0302i-kaze temis pri malsag\u0302a decido flanke de la estaro de TEJO, kiu tiel tute nenecese legitimas la pompan histrionismon de Silfer. Mi dubas ke la alproksimig\u0302o de TEJO al la Silfera bufonaj\u0302o helpos al g\u0302ia celkonscia agado sur la kampo de eksteraj rilatoj, per kiu TEJO sukcesis gajni ne nur financan subtenon sed prestig\u0302on por esperanto kiel serioza afero."}, {"text_idx": "#000054", "text": "Mi konsentus kun Lu, se mi ne estus definitive konvinkita ke la kerno de la malakordo inter la Civito kaj UEA estas gejfobio c\u0302e (iuj gvidantaj personoj en) la unua. Hodiau\u0306 ni ne bezonas kas\u0302i ke Zamenhof estis Judo, kaj ni g\u0302oju pri tio, sed la batalo pludau\u0306ras g\u0302is la fina venko. Kian neu\u0306tralecon ni atendas de UEA? C\u0302u ni volas ke g\u0302i estu neu\u0306trala inter gejfobio kaj gejtolero? Au\u0306 c\u0302u g\u0302i estu neu\u0306trala inter seksaj plimultoj kaj malplimultoj, en sia membraro kaj en la homaro? Kiom ajn da valora agado cetere okazas kadre de la Civito \u2013 kaj eble ne estas multe, sed certe pli multe ol Jorge Camacho volas kredigi \u2013 g\u0302i estas makulita de gejfobio. Alivorte, se la agado kadre de la Civito efektive estas valora, la problemo estas des pli granda. Tio estas la problemo kiun ni devus diskuti."}, {"text_idx": "#000057", "text": "\u00bb Statistikemuloj neniam ekscios kiom da virinoj respektive viroj favoris la emancipig\u0302on de TEJO, nek kiom da eu\u0306ropanoj respektive ekstereu\u0306ropanoj, nek kiom da emeritaj respektive eminentaj, ktp ... sed almenau\u0306 unu aferon oni certe konas \u2013 la seksan orientig\u0302on de la plej drastaj kontrau\u0306uloj, kaj en UEA kaj en TEJO. El tio, kio povas esti nur hazardo, ni mem ne eltiras konkludon. Aliaj eble jes. \u00ab"}, {"text_idx": "#000058", "text": "Cetere HeKo la 21-an de Decembro ankorau\u0306foje esprimis grandan kontenton pro la \"definitiva sendependig\u0302o de TEJO\" ( Kial do oni en la Civito tiom engag\u0302ig\u0302as pri la obskuraj detaloj de la preciza rilato inter UEA kaj TEJO? Nu, se oni diras ke eble estas hazardo ke la plej favoraj kontrau\u0306sendependistoj estas gejoj, tiam oni ja samtempe diras ke povus _ne_ esti hazardo \u2013 kaj el la deziro de la verkinto entute fari tian komenton _mi_ tiras _miajn_ konkludojn."}, {"text_idx": "#000059", "text": "Cetere Carlo Minnaja tiel forte protestis pri tiu komento, ke oni devas demandi sin kial li deziras esti ligita al la Civito."}, {"text_idx": "#000068", "text": "Kaj post la senrespondeca/senkonscia au\u0306spiciado fare de TEJO favore al la supraartikole anoncita arang\u0302o de la Esperanta C-to, baldau\u0306 la komunikagentejo, \u2018hoko\u2019 (nu, tutcerte la civito \u2018gajnos\u2019 plurajn kaptitajn fis\u0302etojn per tiu atingo) anoncos sekvajn geedzigojn fare de la c-guruo, kies subjektojn li ruze altiros el sia nova disc\u0302iplaro: la perfiditaj TEJO-anoj."}, {"text_idx": "#000070", "text": "Ho, jes, cetere, se iu sopiras al iu ekzota civitaneco, kial ne peti ion tian c\u0302e la reale ekzistanta Disneyland? \ud83d\ude09 ...nu, vere, serioze! Almenau\u0306 tiu estus tute utila \u2013 c\u0302ar eble diznejlandanoj g\u0302uas senpagecon en la ludoj, ludiloj uzataj en la kadro de tiu reale ekzistanta lud-regno."}, {"text_idx": "#000072", "text": "Cetere, la homo estas tre inventema: ekzistas aliaj tiaj \u2018regnoj\u2019, kiel ekz. \u00ab Atlantium \u00bb \u2013 (kiu estas \u2018Imperio\u2019, do atentu, kion vi diras pri ili) kiu ec\u0302 konatan esperantiston enhavas en sia \u2019registaro\u2018. Sed ne, bedau\u0306rinde li ne estas la imperiestro mem, tamen li oficas tre persisteme, jam de dek jaroj li estas la Direktoro pri Interkulturaj Aferoj \u2013 sed, bone legu la datojn tie, ili jam vivas en la jaro 10536, kaj ni estas nur en 2017, do, pardonu kara leganto, sed vi kaj mi, ni estas vere malpli evoluintaj ol ili. Tamen provu malkovri tiun samideanon ene de tiu pag\u0302o: (por reveni al la c\u0302efpag\u0302o kaj je ties supro vicigitaj menueroj, klaku sur la flirtantan flagon) \u2013 Kaj: ili havas ec\u0302 Facebook-pag\u0302on, de kie (kaj el aliaj fontoj) vi povas ekscii, ke tiu \u2018Imperio\u2019 estas almenau\u0306 0.76 kvadratkilometron grandega reala terpeco (malfelic\u0302e, situanta ene de alia lando, iom pli granda ol ilia: Au\u0306stralio). Kaj sciu, ke tio ne estas esperantista inventaj\u0302o, sed venis iam en la ripozintan menson de iu loka log\u0302anto, neesperantisto. Ili tamen akceptas novajn civitanojn, sendepende de ties esperantisteco au\u0306 neesperantisteco. Jen, do ek al nova pasporto-postuleblo! (fakte, mi ne scias c\u0302u la Ea C-to disdonas pasportojn al siaj sekvantoj au\u0306 ne, kaj entute kiu el tiuj imagitaj regnoj, pasportoj ktp. estas envicigita inter la kutimaj landoj, pasportoj, ktp. kiel normalaj, akceptataj en la reala mondo...) \u2013 Mi nur miras pri tio, ke lau\u0306 la 'registaraneco' de tiu esperantisto, la lingvo de la espero ne jam estas unu el la oficialaj de tiu kreaj\u0302o."}]